OpenLLM-France/wikimedia huggingface dataset:
# David Rousset

David Rousset (Roanne, Frantzia, 1912ko urtarrilaren 18a - Paris, Frantzia, 1997ko abenduaren 13a) frantses kazetaria, idazlea eta politikaria izan zen. Erresistentziako partaidea konzentrazio esparruei buruzko benetako erreferentziak diren bi liburu argitaratu zituen: L'Univers concentrationnaire eta Les Jours de notre mort. Union des Démocrates pour la République UDR alderdiko kidea izan zen. 1968tik 1973ra diputatua izan zen.

## Biografia

Langile metalurgiko baten seme, hamalau urtekin, istripu baten ondorioz, begi bat galdu zuen. Sorbonan filosofia eta literatura ikasi zuen. 1931tik 1936ra Alemanian eta Txekoslovakian ibili zen. 1931an Étudiants Socialistes elkarteko partaidea izan zen. 1935an Section Française de l'Internationale OuvrièreSFIO alderdiko partaidea izan zen eta urte bat geroxeago, Parisen, Parti Ouvrier Internationaliste (POI) alderdiaren sorreran hartu zuen parte. Une horretatik buru belarri Frantziak Marokon eta Aljerian aurrera zeraman kolonialismoaren aurka aritu zen. 1939an Elisabeth Elliot-ekin ezkondu zen eta hiru seme-alaba izan zituen.
1943-1945 bitartean Alemaniara deportatu zuten, eta han nazien hilketa sistema aztertu zuen, eta, oro har, kontzentrazio esparruetako unibertsoa. Azterketa horretatik sortu ziren l´Univers concentrationnaire (1946, "Kontzentrazio esparruetako unibertsoa"), les Jours de notre mort (1947, "Gure heriotza egunak"), Pour la vérité sur les camps concentrationnaires (1952, "Kontzentrazio esparruei buruzko egia") lanak.
Hainbat aldizkari eta egunkaritako lankide izan zen, hala nola Preuves, Arguments, La Revue internationale, Le Monde, le Figaro. Bestalde, 1955ean Saturne aldizkaria sortu zuen. Isèreko diputatu izan zen 1968-1971 eta 1971-1973 urteen bitartean.
Lan aipagarriak ditu, halaber, Sur la guerre: sommes-nous tous en danger de guerre nucléaire? (1987, "Gerrari buruz: gerra nuklearraren arriskuan al gaude guztiok?") saiakera geopolitikoa eta Une vie dans le siècle (1991, "Bizitza bat mendean") kontakizun autobiografikoa.

## Obra

* L'Univers concentrationnaire, 1946, Paris, Éditions de Minuit, 1965.
* Les Jours de notre mort, 1947, Paris, Ramsay, 1988.
* Le Pitre ne rit pas, 1948, Paris, Éditions du Pavois.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q555147
# David Roentgen

David Roentgen (Herrenhag, Alemania, 1743 – Wiesbaden, Alemania, 1807ko otsailaren 12a) alemaniar zurgina izan zen.

## Biografia

Aitaren ordezko izan zen 1772an, hark Neuwieden zuen aroztegian. Parisko erakusketa batera joan zen bere lanen berri emateko, eta agindu ugari jaso zituen Luis XVI.aren gortetik. Aipagarriak dira egilearen asmakizun mekanikoak (erloju musikadunak) eta zurgintza-lanak. Luis XVI.aren gortean egin zuen lan, Iraultza iritsi zen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q77730
* Multimedia: David Roentgen / Q77730
# David Randall-MacIver

David Randall-MacIver (Londres, 1873ko urriaren 31 – New York, 1945eko apirilaren 30a) Estatu Batuetako arkeologo eta antropologoa, jatorriz ingelesa. Oxfordeko Unibertsitatean egin zituen ikasketak, eta Egipton 1899-1901 urteetan eginiko indusketa-lanetan parte hartu zuen. Zimbabweko hegoaldeko aztarnategietan lan egin ondoren Medieval Rhodesia (Erdi Aroko Rhodesia) obra idatzi zuen. Egipton eta Sudanen egon zen 1907tik 1911ra bitartean, eta Lehen Mundu Gerra amaitu zenean, Italiara joan zen hango arkeologia gune garrantzitsuenak aztertzeko. Obra nagusiak: Villanovans and Early Etruscans (1924), The Iron Age in Italy (1927, Italia Burdin Aroan) eta Italy Before the Romans (1928, Italia erromatarren garaia baino lehen).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3703306
* Multimedia: David Randall-MacIver / Q3703306
# David Rodríguez Sánchez

David Rodríguez Sánchez (Talavera de la Reina, Toledo, Espainia, 1986ko otsailaren 14a) futbolaria da. Aurrelari jokatzen du, Osasuna taldean. Haren anaia Sergio Rodríguez Sánchez ere futbolaria da.Transfermarkt.com orrialdearen arabera 700.000 euro balio ditu.
Bere ibilbidea 8 urterekin Atletico de Madrid-eko futbol eskolan hasi zen eta 2004rarte, adinez nagusi izan arte, beheko kategoria guztietatik pasa zen.Urte horretan, Atletico de Madriden bigarren taldean debutatu zuen 2004tik 2007ra 68 partidutan 20 gol sartu zituen.Denbora tarte horretan, 2005 eta 2006ko zati batzuk Ciudad Murcian(2 partidu, golik ez) eta Las Palmasen(21 partidu, gol bat) eman zituen.2007an, bere azken urte txarra kontuan hartuta, Atleticok kontratua libre utzi zion eta Salamancak kontratatu zuen.2007-2008 denboraldian Salamancan 38 partidu jokatu zituen eta 14 gol sartu.Bere denboraldi onagatik, talde hobeagoen interesa piztu zuen eta Almeriarekin sinatu zuen 2010eko ekainerarte.Lehenengo denboraldia Celtan utzita eman zuen, esperientzia hartzeko eta 36 partidutan 8 gol sartu zituen.2009ko udan, aurredenboraldian, aukera bat ematea erabaki zen eta denboraldi horretan 9 partidu bakarrik jokatu zituen, gol bat erdietsiz. Almerian ez zuen mailarik eman baina Celtan bai. Arrazoi honengatik, Celtak fitxatu zuen eta 2010 eta 2014 bitartean hemen egon zen 71 partidutan 26 gol sartuz. Etapa horren barruan, utzita ere egon zen, Xixongo Sportingen(37 partidu, 13 gol) eta 2014ean Ingalaterrako Liga probatzera joan zen, Brighton & Hove Albion-era.Denboraldi erdian, urtarriletik ekainera, 10 partidu jokatuz zituen, gol bat bakarrik sartu zuen eta Espainiako 2. mailako Alcorcon taldeak fitxatu zuen. Talde honetara 28 urterekin iritsi zen eta hiru urte eta gero joan zen Osasunara, 123 partidu jokatu eta 51 gol sartuta. 2017an Osasunarekin kontratua sinatu zuen 3 urterako eta lehen denboraldian 36 partidu jokatu eta 7 gol sartu zituen.
# Derlis Florentín

Derlis Florentín (1984ko urtarrilaren 9a - 2010ko martxoaren 28a) Paraguaiko futbolaria izan zen.
Hainbat futbol taldetan jokatu du, esaterako Mito HollyHock eta Consadole Sapporo.

## Kanpo estekak

* (Japonieraz) J.League Data Site
* Datuak: Q616843
# Derma (Mississippi)

Derma Mississippiko herri bat da. Calhoun konderrian kokatua dago. 2010ean 1.025 biztanle zituen, 4,6 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q762124
* Multimedia: Derma, Mississippi / Q762124
# Dermaptera

Dermaptera (grezieratik, δερμα, derma = "larrua" eta πτερον, pteron = "hegoa") neoptera infraklaseko intsektu ordena da. Euskaraz mariartazi eta ipurtsarde izenak ematen zaizkie, nahiz eta azken hau, berez, Forficula auricularia espezie arruntari dagokion. Gorputz luzea dute, zertxobait zapala, tamaina ertaina edo txikiak, kolore arre eta gorrixka eta atzealdean guraize itxurako bi adartxorekin. Normalki harrien artean edo zuhaitzen barruan bizi dira.
Intsektu oso ugariak dira eta 1.840 espezie inguru ezagutzen dira, gehiengoa tropikoetan, nahiz eta leku epeletan ere aurki daitezkeen. Aurrealdeko hegoak (dituztenek) elitro gisa erabiltzen dituzte, hau da, estalki gisa, eta atzealdekoak biribilduak eta mintzakarak dira. Hau Estafilinidae familiarekin dute elkarrekin, baina badirudi ez daudela ebolutiboki gertu.

## Erreferentziak

* ↑ Ipurtsarde Euskalmet. Euskara.euskadi.net

## Kanpo estekak

* Datuak: Q13676
* Multimedia: Dermaptera / Q13676
* Espezieak: Dermaptera
# Dermatitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dermatitisa azalaren hantura da, eta maskuiloak, gorritzea, supurazioak, kostrak eta azkura eragiten ditu.

## Dermatitis atopikoa

Dermatitis atopikoa bularreko haurretan agertzen diren lesio eritematoso-besikulosoak dira, oso pruriginosoak; batez ere aurpegian, larruazaleko tolesetan kokatuak (ukondoan, belaun atzean, garondoan, belarrien atzealdean) eta heda daitezke. Haurraren familian alergia-kasuak agertu ohi dira. Lesioak garatuz doaz: tratamenduari esker, gutxitu edota desagertu egin ohi dira. Ekzema konstituzional hau askotan ekzema alergiko izendatzen da horregatik, baina etiologia ez dago batere argi oraindik.

## Sintomatologia

Inguruneko faktoreek larriagotu dezakete: sintomak lehortasuna, urarekin ukipena, tenperaturaren aldaketak eta estresa.

### Hauek dira sintomak

* Azukre handia.
* Maskuiluek eragindako zarakarrak.
* Maskuiluen alboetan azalaren gorritzea.
* Larruazaleko erupzioa.
* 2 urte baino gutxiagoko umeetan lesioak masailetan, ukondoetan edo belaunetan.
* Nagusietan erupzioa belaunen atzealdean maiztasun handiagoarekin agertzen da eta baita ukondoen atzealdean ere.
* Azalaren zati batzuk belztu eta lehortu egiten dira.
* Azalaren kolorea argitu hala ilundu egin ohi da.
* Normalean, ukondo eta belaunen atzealdean agertzen da.
* Hedatu daiteke lepora, eskuetara, oinetara, betazaletara,...
* Azalaren zatiak gorritu.
* Odola eta pusa belarrian.

## Higienerako aholkuak

Higienea asko zaindu behar dute dermatitisa dutenek, azala zaindu behar dutelako.
* Maiztasuna: dermatitis duten pertsonak egunero dutxatu beharko lirateke, baina ez bainatu.
* Dutxa: dutxan azala denbora gutxiagoan dago kontaktuan urarekin, orduan, bainua baino hobea da.
* Bainua: ez da 15 minutu baino gehiagokoa izan behar. Eta urarekin batera olio bereziak erabili daitezke.
* Xaboiak eta gelak: betiko xaboiek azala gorritu dezakete.
* hidratazioa: sikatzeko ez da asko igurtzi behar, eta ondoren, komenigarria da olio edo kremak ematea.
* Izerdia: kirola egin ondoren edo izerdi asko bota ondoren, azala ondo garbitu behar da.

## Tratamendua

Ez dago tratamendu zehatzik, pertsona bakoitzak tratamendu berezi bat behar baitu. Horregatik, komenigarria da espezialista batengana joatea, arazoak ekiditeko.

## Kanpo estekak

* Datuak: Q229256
* Multimedia: Dermatitis / Q229256
# Derioko udal pilotalekua

Derioko Udal pilotalekua Derioko pilotalekua da. 2003ko urtarrilaren 3an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12256171
# Dermatemydidae

Dermatemydidae Kinosternoidearen barruan sailkatzen den dortoka familia bat da. Guatemala, Brasil eta Mexikon bizi dira.

## Generoak

* Dermatemys Gray, 1847
eta honako genero fosila:
* †Baptemys Leidy, 1870

## Kanpo estekak

* Datuak: Q2492757
* Multimedia: Dermatemydidae / Q2492757
* Espezieak: Dermatemydidae
# Danbury (Connecticut)

Danbury Connecticuteko hiri bat da. Fairfield konderrian kokatua dago. 2010ean 80.893 biztanle zituen, 109,06 kilometro koadrotan banatuta.

## Ikus, gainera

* Fairfield konderria

## Kanpo estekak

* Datuak: Q49198
* Multimedia: Danbury, Connecticut / Q49198
# Danbury (Iowa)

Danbury Iowako hiri bat da. Woodbury konderrian kokatua dago. 2010ean 348 biztanle zituen, 1,05 kilometro koadrotan banatuta.

## Ikus, gainera

* Woodbury konderria

## Kanpo estekak

* Datuak: Q1934143
* Multimedia: Danbury, Iowa / Q1934143
# Danborrada

Danborrada danborra joaz egiten den saioa da. Jaietako ekitaldia izaten da gaur egun, kaleetan zehar ibilaldia eginez. Euskal Herrian, ospetsuak dira Donostiako danborrada, Azpeitiko danborrada eta Ordiziako danborrada, baina beste hainbat herritan egiten dira ere, baita Euskal Herritik kanpo ere.
Erabiltzen diren danborrak eskuz eginikoak izaten dira, tamaina, osaera eta forma ezberdinekin. Batez ere bi motatakoak daude: danborrak eta kupelak.
Danborraden jatorria izan daiteke erlijioarekin loturikoa, ospakizun militar bati buruzkoak edo, sinpleki, jaien hasiera edo gertakari bat ospatzeko eginikoak.

## Kanpo estekak

* Datuak: Q6138503
* Multimedia: Tamborada / Q6138503
# Danburita

Danburita silikato motako minerala da.

## Ezaugarriak

Danburita silikato mineralaren formula kimikoa hau da: ${\ce {CaB2Si2O8}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7 - 7,5 da.

## Erreferentziak

* 1 2 (Ingelesez) «Danburite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q424270
* Multimedia: Danburite / Q424270
# Danbolinzulo

Danbolinzulo Zestoan dagoen haitzuloa da. Bertatik gertu Erlaitz eta Ekaingo haitzuloak daude.

## Historia

1980an Antxieta taldeak bertan historiaurreko hainbat material zeramiko aurkitu zituen. 2014ko abenduaren 14an, taldeko zenbait kidek pigmentu gorriko aztarnak eta animalienak ziruditen irudiak biltzen zituen panel bat aurkitu zuten kobazuloan.
Aurkikuntzegantik Gipuzkoako Foru Aldundiak haitzuloa itxi egin zuen, ondo zainduta egoteko eta margoak babes neurriekin aztertzeko.

### Lurrazaleko material arkeologikoa

Zeramika arrasto gutxi batzuk aurkitu dira eta horiek erakusten dute Brontze Aroan gizakia inguru horretan ibili zela.

### Labar artea

2015eko urtarrilaren 12an, gutxienez bost animalia irudi aurkitu zituztela eman zuten jakitera, orein emeenak eta ahuntzenak, eta beste hiru irudi ere bazeudela baina egoera kaskarrean. Irudiak burdin oxidoz eginak daude eta gorriak dira. Irudi batzuetan trazatua ikus daiteke.
Irudiak Paleolito garaiko labar artearen bilakaeraren antzinako denbora batekoak direla dio ikerketak, izan ere, pinturak duela 18.000 urte baino lehenagokoak dia; agian duela 33.000 urtekoak.

## Garrantzi zientifikoa

Trazatu gorriak, irudien barrualde batzuk beteta egoteak, klima hotzeko animaliak ez egoteak eta anatomiaren trazatu laburrak erabiltzeak beste horma-irudi multzo batzuekin jartzen ditu harremanetan Danbolinzuloko irudiak, esaterako Arenazako leizea, La Hazako leizea, Covalanasko leizea, Arco B, El Castillo kobazuloa, La Pasiegako leizea, Llonin eta Tito Bustilloko leizeakoekin.

## Erreferentziak

* 1 2 3 4 «Duela 18.000 urte baino gehiagoko irudi batzuk Zestoan» Berria 2015-1-12.
* 1 2 18.000 urteko labar-irudiak aurkitu dituzte Zestoan. EiTB 2015-1-12.

## Kanpo estekak

* Datuak: Q20492294
# Danbor (arkitektura)

Arkitekturan, danborra, kupulentzat oinarri bezala balio duen elementu bat da. Kasurik gehienetan, zirkularra edo oktogonala da, eta, bere altuera, eusten duen kupularen altuerarekiko proportzionala da.
Danborrak, kupularen beste egitura elementu batzuetarako kargen banaketa eta trantsizioari lagun diezaioke. Aldi berean, argia sartzea ahalbidetzen duten bao edo leihoak izan ditzake, kupulari, arintasun edo "airean flotatzen egotea"ren efektua emanez.
Halaber, koloma klasikoen fustea osatzen duten atal bakoitzari danbor esaten zaio.

## Kanpo estekak

* Datuak: Q2294433
* Multimedia: Tholobates / Q2294433
# Danborra (Donostiako eraikina)

Danborra edo Antiguako Torreoia Donostian 19. mendean egon zen dorre militar bat izan zen, Loretopeko muinoan kokatua, Kontxako badiara begira. Bere formagatik (danborrarena) eman zion herriak izen informal hori.

## Ezaugarriak

II. Karlistaldian Donostiako udal liberalak defentsa lan zenbait enkargatu zituen, eta horien artean 1874ko urrian erabaki zen dorre hau eraikitzea. 8.5 metro diametroko planta biribila zuen dorreak, eta 7 metro garai zen. 5 metro zabal eta 3 sakon zen lubanarro batek inguratzen zuen dorrea. Bi solairu eta terraza zituen, eta 30 soldadu bertan edukitzeko moduko eraikina zen. Hogei saietera zituzten hormek kanpora tiro egiteko.
1888ko irailean Udalak dorrea erabilpenik gabe hondatuta zegoela eta behera botatzea erabaki zuen. Hurrengo urtean egin zuten hori, obrak hasi baitziren han bertan Miramar jauregia eta tunela egiteko. Tunel zabala dagoen gainean zegoen dorre zaharra.

## Erreferentziak

* ↑ Miramar jauregiaren historia. Donostia Turismoa (Noiz kontsultatua: 2024-03-19).
* ↑ (Gaztelaniaz) Sáez García, Juan Antonio. (2001). «Las fortificaciones liberal en las proximidades de San Sebastián duranlte la última Guerra Carlista» Boletín de Estudios Históricos sobre San Sebastián 35: 255-327. (Noiz kontsultatua: 2023-03-19).

## Kanpo estekak

* Datuak: Q124940675
* Multimedia: Danborra (Tower, Donostia-San Sebastián) / Q124940675
# Danborraren dorrea (Xi'an)

Kanpaiaren dorrea (txinera tradizionalez: 西安鼓楼; pinyinez: Xī'ān gǔlóu), Xi'an hirian dagoen dorre bat da. Kanpaiaren dorrearekin batera Xi'an hiriko sinbolo bat da. Txinako danborrik handiena bertan dago.

## Historia

1380 urtean eraiki zen Ming dinastiaren hasieran. Egunsentian pareko dorrean kanpaia jotzen zen eta ilunabarrean dorre honetan zegoen danbor erraldoia jotzen zen. Qing dinastia garaian bi alditan berriztu behar izan zen, 1699 eta 1740 urteetan hain zuzen ere.

## Deskribapena
### Oinarria

Oinarri errektangularra dauka, 52'6 metrotako luzera, 38 metrotako zabalera eta 7'7 metrotako altuera du. Guztira 1998,8 m$^2$-ko azalera hartzen du. Iparraldeko eta hegoaldeko aurpegietan ate bana dago sei metro altueran eta zabaleran dituztenak. Beste bi aurpegietan eskailerak daude lehen solairura igotzeko.

### Dorrea

Oinarriaren gainean bi solairu dituen eraikina dago. Lehenengo solairuan danbor handi ugari daude, iparraldean eta hegoaldean. Zehazki esanda 24 alde bakoiztean. Danbor bakoitza zorte onari deitzeko txinatar idazkera ederrez apaindurik dago.
Danbor erraldoi bat ere badago 1996. urtean konpondu eta berrezarri zena. 2'83 metrotako diametroa du eta 1'5 tona pisatzen ditu. Kobrezko lau eraztun eta 1996 iltzek eusten dute behiaren larruz egindako danborra. Txinan gaur egun dagoen danbor handiena da.
Eraikina estaliz teila berdez egindako teilatu handia dago, bi albotara bakarrik erortzen dena.

### Museoa

Dorrearen barnean museoa dago eta bertan danbor mota ugari daude ikusgai, batzuk milaka urte dituztenak ere bai.

## Iruditegia

* Danborraren dorrea.
* Danbor handien lerroa.
* Museoa.
* Dorrea ilunabarrean argiztatuta.

## Erreferentziak

* 1 2 3 «Drum Tower Xian, Gulou, Structure of Xi'an Drum Tower, The Big Drum» www.visitourchina.com (Noiz kontsultatua: 2019-05-19).
* 1 2 «Xian Drum Tower: Landmark of Xian City in Shaanxi Province» www.topchinatravel.com (Noiz kontsultatua: 2019-07-07).
* 1 2 «Drum Tower, Xi'an - Sister Building of Bell Tower» www.travelchinaguide.com (Noiz kontsultatua: 2019-07-07).
* ↑ «Xian Drum Tower: Landmark of Xian City in Shaanxi Province» www.topchinatravel.com (Noiz kontsultatua: 2019-05-19).

## Kanpo estekak

* Datuak: Q2742315
* Multimedia: Xi'an Drum Tower / Q2742315
# Danbury (Essex)

Danbury, Ingalaterrako hego-ekialdean dagoen udalerri bat da, Essex konderrian.
2011n 6.673 biztanle zituen.
* Datuak: Q1021042
* Multimedia: Danbury, Essex / Q1021042
# Demjata

Demjata Eslovakiako udalerri bat da, Prešoveko barrutian kokatuta. 11,50 km²ko azalera du eta 1076 biztanle 2017ko datuen arabera.

## Historia

Idatzizko lehen aipamena 1330. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q590006
* Multimedia: Demjata / Q590006
# Democracy Now!

Democracy Now! ordubeteko albistegi bat da, eta egunero emititzen da telebistaz, irratiz eta Internetez, Amy Goodman eta Juan Gonzalez kazetariek aurkeztua. Saioa astegunetan ematen da 20:00etan ET New Yorketik, eta Internetez emititzen da, bai eta 1.400 irratitan, munduan zehar.
Democracy Now! albistegia irabaz asmorik gabeko erakundea da, ez du onartzen publizitaterik, harpidedunek, entzuleek, ikusleek eta zenbait fundaziok finantzatzen dute-eta.
Saioak uztartzen ditu erreportajeak, elkarrizketak, ikerketa-kazetaritza eta iruzkin politikoa. Bereziki lantzen ditu gizarte mugimenduak, justiziaren aldeko borrokak eta AEBen atzerri politikak zelako ondorioak dituen munduan zehar. Bai aldekoek eta baita kritikoek ere aurrerakoitzat jotzen dute saioa.
Democracy Now! 1996ko otsailaren 19an sortu zen WBAI irrati estazioan, New Yorken, honako kazetari hauek egina: Amy Goodman, Juan Gonzalez, Larry Bensky, Salim Muwakkil eta Julie Drizin. Hasieran bost Pacifika irratitan eman zen. Jeneralean Goodman izaten da aurkezle nagusia, sarri Juan Gonzalez eta Nermeen Shaikh alboan dituela. 1997a ezkero, Jeremy Scahill sarri agertu da kolaboratzaile gisa, ikerketa-kazetari bat The Intercept aldizkarian.

### Audientzia

Quancast etxearen arabera, 2016-2017 urteen artean democracynow.org webgunea iristen zen 395.000 bat lagunengana AEBetan. Aitzitik, ez dago daturik zenbat jendek entzuten dituen saioaren podcasta.

## Erreferentziak

* ↑ (Ingelesez) Stelter, Brian. (2011-10-23). «A Grass-Roots Newscast Gives a Voice to Struggles» The New York Times ISSN 0362-4331. (Noiz kontsultatua: 2018-12-14).
* ↑ (Ingelesez) «Locate A Station» Democracy Now! (Noiz kontsultatua: 2018-12-14).
* ↑ (Ingelesez) «Staff» Democracy Now! (Noiz kontsultatua: 2018-12-14).

## Kanpo estekak

* Democracy Now! webgunea.
* Democracy Now! IMDb datu-basean.
* Datuak: Q1185824
* Multimedia: Democracy Now! / Q1185824